

 Περιστέρι, 23-1-2020

 Αριθ. Πρωτ.: 12

**ΠΡΟΣ:** Σύλλογο Γονέων και Κηδεμόνων του Σχολείου μας. .

 Σύλλογο γονέων του Σχολείου μας.

 ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡ/ΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΑΤΤΙΚΗΣ

Δ/ΝΣΗ Π/ΘΜΙΑΣ ΕΚΠ/ΣΗΣ Γ΄ ΑΘΗΝΑΣ

**16ο ΔΗΜΟΤΙΚΟ ΣΧΟΛΕΙΟ ΠΕΡΙΣΤΕΡΙΟΥ**

Ταχ. Δ/ση: Χρυσάνθου 3 & Π. Καβάλας

Τ. Κ.: 12136

Πληροφορίες : κ. Σουλιώτης Νικόλαος

Τηλέφωνο : 210 5715121

E-mail : mail@16dim-perist.att.sch.gr

 **ΘΕΜΑ:** «Ευχαριστήρια επιστολή».

 Κύριε Πρόεδρε,

 Ο Σύλλογος Διδασκόντων του Σχολείου μας κι εγώ προσωπικά θα θέλαμε με την παρούσα επιστολή να σας εκφράσουμε τις ευχαριστίες μας για τη χορηγία σας, με την οποία μας προσφέρατε αναγκαίο εξοπλισμό για την αναβάθμιση της σχολικής μας μονάδας. Έτσι, με την πολύτιμη βοήθειά σας, το σχολείο απέκτησε 7 Η/Υ, ηλεκτρονικό υλικό διαφόρων ειδών, καθώς και ηλεκτρολογικό υλικό.

 Επιπλέον, θα θέλαμε να σας ευχαριστήσουμε θερμά για τη δεντροφύτευση που πραγματοποιήσατε στον προαύλιο χώρο του Σχολείου μας, καθώς και για το έμπρακτο ενδιαφέρον και την αγάπη σας που εκφράζεται καθημερινά.

 Γι’ αυτούς τους λόγους αισθανόμαστε την ανάγκη να μεταφέρετε τις ευχαριστίες μας σε όλα τα μέλη του ΔΣ αλλά και σε όλους τους γονείς και κηδεμόνες.

 Ευελπιστούμε στη συνέχιση της καλής και αμοιβαίας συνεργασίας, η οποία είναι απαραίτητη στο έργο που μας έχει αναθέσει η πολιτεία, μιας και θεωρούμε ότι η αγαστή συνεργασία, η αλληλεγγύη, ο αλληλοσεβασμός και η εμπιστοσύνη διακατέχουν τη μεγάλη οικογένεια του 16ου Δημοτικού Σχολείου Περιστερίου και τα αποτελέσματα φαίνονται άλλωστε καθημερινά.

 Σας ευχαριστούμε και πάλι θερμά!

 Με εκτίμηση

 O Διευθυντής και ο Σύλλογος Διδασκόντων ,